வடிவேலு- பார்த்திபன் காமெடி காம்போ தமிழ் சினிமாவின் மாபெரும் கூட்டணி என கொண்டாடப்படுகிறது. இன்றைக்கும் காமெடி சானல்களில், சமூக வலைத்தளங்களில் இவர்கள் இருவரும் இணைந்து நடித்த திரைப்பட நகைச்சுவை காட்சிகள் மக்களால் பெரிதும் ரசிக்கப்படுகின்றன. இவர்கள் இருவரின் காமெடி காட்சிக்காகவே ‘பாரதி கண்ணம்மா’ வசூலில் பெரிய சாதனை செய்தது. இதில் பார்த்திபனை பார்த்து வடிவேலு ‘துபாய்ல எங்க இருந்தீங்க? பக்ரீனா? சார்ஜா? அபுதாபியா?’என அடுக்கடுக்கான கேள்விகளை கேட்பார். அதற்கு பார்த்திபன், ‘நம்பர் 6, விவேகானந்தர் தெரு, துபாய் குறுக்கு சந்து, துபாய் மெயின் ரோடு, துபாய்’என்பார். அந்த அஃமார்க் காமெடியை மிஞ்ச தமிழ் சினிமாவில் இதுவரை வேறு காமெடி வெளியாகவில்லை. இவர்களின் காம்போ பெரிய அளவில் வெற்றி பெற்றாலும் இவர்களின் கூட்டணி மீண்டும் தமிழ்த்திரை உலகில் அமையவே இல்லை.